
LIETUVOS RESPUBLIKOS VYRIAUSYBĖ

NUTARIMAS
DĖL LIETUVOS RESPUBLIKOS VYRIAUSYBĖS 2005 M. BALANDŽIO 21 D. NUTARIMO NR. 447 „DĖL LIETUVOS RESPUBLIKOS KELIŲ PRIEŽIŪROS IR PLĖTROS PROGRAMOS FINANSAVIMO ĮSTATYMO ĮGYVENDINIMO“ PAKEITIMO

2026 m. balandžio 8 d. Nr. 237
Vilnius 

Lietuvos Respublikos Vyriausybė n u t a r i a:
1. Pakeisti Lietuvos Respublikos Vyriausybės 2005 m. balandžio 21 d. nutarimą Nr. 447 „Dėl Lietuvos Respublikos kelių priežiūros ir plėtros programos finansavimo įstatymo įgyvendinimo“:
1.1. Pakeisti preambulę ir ją išdėstyti taip:
„Vadovaudamasi Lietuvos Respublikos kelių priežiūros ir plėtros programos finansavimo įstatymo 6 straipsnio 2 ir 5 dalimis, 61 straipsnio 1 dalies 5 punktu ir 7 dalimi, 8 straipsnio 2 dalimi ir 9 straipsnio 3, 4, 6 ir 9 dalimis ir įgyvendindama 1999 m. birželio 17 d. Europos Parlamento ir Tarybos direktyvą 1999/62/EB dėl transporto priemonių apmokestinimo už naudojimąsi kelių infrastruktūra su paskutiniais pakeitimais, padarytais 2022 m. vasario 24 d. Europos Parlamento ir Tarybos direktyva (ES) 2022/362, ir 2019 m. kovo 19 d. Europos Parlamento ir Tarybos direktyvą (ES) 2019/520 dėl elektroninių kelių rinkliavos sistemų sąveikumo, kuria sudaromos palankesnės sąlygos tarpvalstybiniu lygmeniu keistis informacija apie kelių rinkliavų nesumokėjimo atvejus Sąjungoje, su pakeitimais, padarytais 2022 m. vasario 24 d. Europos Parlamento ir Tarybos direktyva (ES) 2022/362, Lietuvos Respublikos Vyriausybė n u t a r i a:“.
1.2. Pakeisti 1 punktą ir jį išdėstyti taip:
„1. Patvirtinti pridedamus:
1.1. Kelių naudotojo mokesčio dydžių nustatymo ir šio mokesčio mokėjimo, administravimo ir priežiūros tvarkos aprašą;
1.2. Kelių priežiūros ir plėtros programos finansavimo lėšų naudojimo tvarkos aprašą.“
1.3. Pakeisti 2 punktą ir jį išdėstyti taip:
„2. Paskirti:
2.1. Lietuvos Respublikos muitinę kontroliuoti kelyje ir pasienio kontrolės punktuose, ar sumokėta kelių rinkliava; vykdant trečiosiose šalyse įregistruotų transporto priemonių kontrolę, tikrinti, ar Administracinių nusižengimų registro informacinėje sistemoje yra duomenų apie stacionariomis ar mobiliosiomis teisės pažeidimų fiksavimo sistemomis užfiksuotus su kelių naudotojo mokesčiu ir kelių rinkliava susijusius administracinius nusižengimus, ir nustačius tokių duomenų atlikti veiksmus Lietuvos Respublikos administracinių nusižengimų kodekso 611 straipsnyje nustatyta tvarka;
2.2. policijos įstaigas kontroliuoti kelyje, ar sumokėta kelių rinkliava; vykdant trečiosiose šalyse įregistruotų transporto priemonių kontrolę, tikrinti, ar Administracinių nusižengimų registro informacinėje sistemoje yra duomenų apie stacionariomis ar mobiliosiomis teisės pažeidimų fiksavimo sistemomis užfiksuotus su kelių naudotojo mokesčiu ir kelių rinkliava susijusius administracinius nusižengimus, ir nustačius tokių duomenų atlikti veiksmus Administracinių nusižengimų kodekso 611 straipsnyje nustatyta tvarka;
2.3. Lietuvos transporto saugos administraciją kontroliuoti kelyje, ar sumokėta kelių rinkliava; vykdant trečiosiose šalyse įregistruotų transporto priemonių kontrolę, tikrinti, ar Administracinių nusižengimų registro informacinėje sistemoje yra duomenų apie stacionariomis ar mobiliosiomis teisės pažeidimų fiksavimo sistemomis užfiksuotus su kelių naudotojo mokesčiu ir kelių rinkliava susijusius administracinius nusižengimus, ir nustačius tokių duomenų atlikti veiksmus Administracinių nusižengimų kodekso 611 straipsnyje nustatyta tvarka;
2.4. valstybinės reikšmės kelių valdytoją, nurodytą Lietuvos Respublikos kelių įstatymo 4 straipsnio 2 dalyje, (toliau – kelių valdytojas) organizuoti kelių naudotojo mokesčio sumokėjimo ir keleivių ir transporto priemonių, gaunančių perkėlimo keltais per Klaipėdos valstybinio jūrų uosto akvatoriją į Kuršių neriją ir iš Kuršių nerijos bilieto kainos kompensaciją, registravimą kelių valdytojo valdomoje ir tvarkomoje Valstybinės reikšmės kelių eismo informacinėje sistemoje.“
1.4. Pakeisti 4.2 papunktį ir jį išdėstyti taip:
„4.2. susisiekimo ministrą patvirtinti valstybinės reikšmės kelių, kuriais, sumokėję kelių rinkliavą, įgyja teisę važiuoti transporto priemonių valdytojai, sąrašą;“.
2. Pakeisti nurodytu nutarimu patvirtintus Kelių naudotojo mokesčio dydžius ir šio mokesčio mokėjimo, administravimo ir priežiūros tvarkos aprašą:
2.1. Pakeisti pavadinimą ir jį išdėstyti taip:
„KELIŲ NAUDOTOJO MOKESČIO DYDŽIŲ NUSTATYMO IR ŠIO MOKESČIO MOKĖJIMO, ADMINISTRAVIMO IR PRIEŽIŪROS TVARKOS APRAŠAS“.
2.2. Pakeisti 1 punkto pirmąją pastraipą ir ją išdėstyti taip:
„1. Transporto priemonių valdytojai už naudojimąsi keliais pagal Kelių naudotojo mokesčio dydžių nustatymo ir šio mokesčio mokėjimo, administravimo ir priežiūros tvarkos aprašą (toliau – Aprašas) moka kelių naudotojo mokestį:“.
2.3. Pakeisti 2.4 papunktį ir jį išdėstyti taip:
„2.4. transporto priemonės registracijos liudijime nurodytą transporto priemonės pirmosios registracijos datą, vadovaudamiesi Aprašo 22 arba 23 punktu, jeigu transporto priemonės registracijos liudijime nėra informacijos apie transporto priemonės emisijos klasę arba jeigu informacija transporto priemonės registracijos liudijime yra pateikta tokiu įrašu, pagal kurį nėra galimybės vienareikšmiškai identifikuoti konkrečios emisijos klasės;“.
2.4. Pakeisti 2.5 papunktį ir jį išdėstyti taip:
„2.5. transporto priemonės registracijos liudijime nurodytus transporto priemonės pagaminimo metus (laikoma, kad transporto priemonė pagaminta sausio 1 d.), vadovaudamiesi Aprašo 22 arba 23 punktu, jeigu transporto priemonės registracijos liudijime nėra informacijos apie transporto priemonės emisijos klasę ir pirmosios registracijos datą arba jeigu informacija transporto priemonės registracijos liudijime yra pateikta tokiu įrašu, pagal kurį nėra galimybės vienareikšmiškai identifikuoti konkrečios emisijos klasės;“.
2.5. Pakeisti 2.6 papunktį ir jį išdėstyti taip:
„2.6. transporto priemonės registracijos liudijime nurodytus transporto priemonės modelio metus (transporto priemonės modelio metai skaičiuojami nuo sausio 1 d.), vadovaudamiesi Aprašo 22 arba 23 punktu, jeigu transporto priemonės registracijos liudijime nėra informacijos apie transporto priemonės emisijos klasę, pirmosios registracijos datą ir pagaminimo metus arba jeigu informacija transporto priemonės registracijos liudijime yra pateikta tokiu įrašu, pagal kurį nėra galimybės vienareikšmiškai identifikuoti konkrečios emisijos klasės.“
2.6. Pakeisti 22 punkto pirmąją pastraipą ir ją išdėstyti taip:
„22. Transporto priemonių, pirmą kartą registruotų Europos Sąjungos valstybėje narėje, Europos ekonominės erdvės valstybėje arba Jungtinėse Amerikos Valstijose, emisijos klasė nustatoma kelių naudotojo mokesčio apskaičiavimo tikslais, jeigu transporto priemonės registracijos liudijime nėra informacijos apie transporto priemonės emisijos klasę arba jeigu informacija transporto priemonės registracijos liudijime yra pateikta tokiu įrašu, pagal kurį nėra galimybės vienareikšmiškai identifikuoti konkrečios emisijos klasės:“.
2.7. Pakeisti 23 punkto pirmąją pastraipą ir ją išdėstyti taip:
„23. Transporto priemonių, pirmą kartą registruotų kitoje, nei nurodyta Aprašo 22 punkte, valstybėje, emisijos klasė nustatoma kelių naudotojo mokesčio apskaičiavimo tikslais, jeigu transporto priemonės registracijos liudijime nėra informacijos apie transporto priemonės emisijos klasę arba jeigu informacija transporto priemonės registracijos liudijime yra pateikta tokiu įrašu, pagal kurį nėra galimybės vienareikšmiškai identifikuoti konkrečios emisijos klasės:“.

